ฤทธิ์เฮอริเคนโดเรียน ฝน-ทอร์นาโดถล่มชายฝั่งสหรัฐฯ บาฮามาสตายพุ่ง 23 ศพ
สำนักข่าวต่างประเทศ,รายงานว่า เฮอริเคน โดเรียน ซึ่งอ่อนกำลังลงเป็นระดับ 2 แล้ว แผ่อิทธิพลเล่นงานพื้นที่ชายฝั่งรัฐนอร์ทกับเซาท์ แคโรไลนา ของสหรัฐฯ หลังจากเคลื่อนตัวผ่านประเทศบาฮามาส เมื่อไม่กี่วันก่อน สร้างความเสียหายอย่างหนัก ทำให้มีผู้เสียชีวิตแล้วถึง 23 ราย,เฮอริเคนโดเรียน ตอนนี้มีความเร็วลมอยู่ที่ 165 กิโลเมตรต่อชั่วโมง กำลังเคลื่อนตัวอย่างช้าๆ ไปทางเหนือ ตามแนวชายฝั่งทางตะวันออกของสหรัฐฯ ทำให้เกิดฝนตกหนัก, น้ำท่วม และพายุทอร์นาโด เล่นงานรัฐนอร์ทกับเซาท์ แคโรไลนา ทำให้บ้านเรือนไฟดับไปแล้วหลายพันหลัง กระทบประชาชนนับแสนคน,ด้านศูนย์เฮอริเคนแห่งชาติสหรัฐฯ (NHC) จะเคลื่อนตัวใกล้หรือเหนือชายฝั่งรัฐนอร์ท แคโรไลนา ในช่วงเย็นวันพฤหัสบดีและวันศุกร์ ตามเวลาท้องถิ่น และคาดว่าจะอ่อนกำลังลงอย่างช้าๆ ในช่วง 2-3 วันข้างหน้า,อีกด้านหนึ่ง ที่ประเทศบาฮามาส เกาะอาบาโก ได้รับความเสียหายจากพายุโดเรียนมากที่สุด บ้านเรือน, ถนน และธุรกิจต่างๆ ได้รับความเสียหายอย่างหนัก และหลายจุดยังมีน้ำท่วมขัง ส่วนจำนวนผู้เสียชีวิตล่าสุดอยู่ที่ 23 ราย แต่นายดเวน แซนด์ส รัฐมนตรีว่าการกระทรวงสาธารณสุขบาฮามาสเชื่อว่า จำนวนผู้เสียชีวิตสุดท้ายอาจสูงกว่านี้มาก
เฮอริเคนโดเรียนแผ่อิทธิพลเล่นงานพื้นที่ชายฝั่งทางตะวันออกของสหรัฐฯ ทำให้เกิดฝนตกหนักและน้ำท่วม กระทบประชาชนหลายแสนคน
เฮอริเคนโดเรียน,บาฮามาส,ทอร์นาโด,น้ำท่วม,ชายฝั่งสหรัฐ